jkorsvik/nowiki_second_scrape_merged huggingface dataset:
Legofilmen

Legofilmen (originaltittel The Lego Movie) er en amerikansk animasjonsfilm fra 2014. Filmen er skrevet og regissert av Phil Lord og Chris Miller, og har Chris Pratt, Elizabeth Banks, Will Arnett, Channing Tatum, Jonah Hill, Cobie Smulders og Morgan Freeman som noen av stemmene.
Filmen er basert på forskjellige legomodeller, og karakterene er følgelig laget av legoklosser. Filmen førte til flere oppfølgere, deriblant The Lego Batman Movie fra 2017, The Lego Movie 2: The Second Part fra 2019.


== Handling ==
En helt ordinær legominifigur, som ved en feiltagelse blir tatt for å være den fantastiske MasterBuilder, blir rekruttert sammen med noen av klodens største helter for å stoppe en ond legotyrann fra å lime hele universet sammen.


== Rolleliste ==


=== Originale stemmer ===
Chris Pratt som Emmet
Elizabeth Banks som Wyldstyle
Will Arnett som Batman
Channing Tatum som Superman
Jonah Hill som Green Lantern
Cobie Smulders som Wonder Woman
Morgan Freeman som Vitruvius
Liam Neeson som Bad Cop/Good Cop
Alison Brie som Uni-Kitty
Charlie Day som 1980-Something Space Guy
Nick Offerman som Metal Beard
Michael Daingerfield som Han Solo
Jason Sand som Finn


== Norske stemmer ==
Scott Maurstad som Emmet
Mads Jørgensen som Batman
Håvard Bakke som Lord Business
Lena Meieran som Villstil
Harald Mæle som Vitruvius
Nicolai Cleve Broch
Tiril Heide-Steen
Otto Jespersen
Jon Øigarden
Frank Kjosås
Zahid Ali


== Annet ==
Emma Stone og Robert Downey jr. ble vurdert for hovedrollene.


== Eksterne lenker ==
Offisielt nettsted 
(en) The Lego Movie – kategori av bilder, video eller lyd på Commons 
(en) Legofilmen på Internet Movie Database 
(no) Legofilmen hos Filmfront 
(sv) Legofilmen i Svensk Filmdatabas 
(da) Legofilmen i Danmark Nationale Filminstitut 
(fr) Legofilmen på Allociné 
(nl) Legofilmen på MovieMeter 
(en) Legofilmen på AllMovie 
(en) Legofilmen på Turner Classic Movies 
(en) Legofilmen på Rotten Tomatoes 
(en) Legofilmen på Metacritic
Mauricio Pochettino

Mauricio Roberto Pochettino Trossero (født 2. mars 1972) er en argentinsk fotballtrener og tidligere fotballspiller.
Han var profesjonell fotballspiller i 17 år, 10 av disse i RCD Espanyol i La Liga. Han spilte også for Paris Saint-Germain FC og FC Girondins de Bordeaux.
I 2009 overtok han som manager for Espanyol, og i 2013 ble han manager for Southampton. Han tok over som manager for Tottenham 27. mai 2014. 19. november 2019 fikk han sparken som manager i Tottenham, da José Mourinho tok over for ham.Han var hovedtrener for den franske klubben Paris Saint-Germain FC fra 2021 til 2022.


== Referanser ==


== Eksterne lenker ==
(en) Mauricio Pochettino – kategori av bilder, video eller lyd på Commons 
(en) Mauricio Pochettino på Internet Movie Database 
(fr) Mauricio Pochettino på Allociné 
(de) Mauricio Pochettino – Munzinger Sportsarchiv 
(en) Mauricio Pochettino – FIFA 
(fr) Mauricio Pochettino – Ligue de Football Professionnel 
(fr) Mauricio Pochettino – LÉquipe 
(en) Mauricio Pochettino – Transfermarkt 
(en) Mauricio Pochettino – Transfermarkt (manager) 
(en) Mauricio Pochettino – national-football-teams.com 
(en) Mauricio Pochettino – WorldFootball.net 
(en) Mauricio Pochettino – Soccerbase.com 
(en) Mauricio Pochettino – Soccerbase.com (manager)
Den Typografiske Forening

Den Typografiske Forening er Norges nest eldste fortsatt eksisterende fagforening og ble stiftet i Christiania den 23. juli 1872. Endret navn til Oslo Typografiske Forening fra 1. juli 1949. Sluttet seg sammen med  Oslo Bokbinderforening og Oslo Litograf- og Kjemigrafforening til Oslo Grafiske Fagforening i 1984.
Typografene Herman Jacobsen og Ernst Jensen stod som initiativtakere til dannelsen av foreningen. Herman Jacobsen ble valgt som foreningens første formann. Ved stiftelsen hadde foreningen trolig 86 medlemmer.
Bakgrunnen for at foreningen ble stiftet var et forsøk fra typografenes side på å få revidert tariffavtalen fra 1855 og arbeidsgivernes helt avvisende holdning til dette.
Foreningen ga ut det håndskrevne fagbladet Guttenberg som kom ut med 16 utgaver. Nummer 1 er datert 21. november 1872 og nummer 16 er datert 15. mars 1873.
Foreningen startet utgivelsen av Typografiske Meddelelser i 1876.Foreningen - gjennom Den Typografiske Forenings Fagkomité - stod bak utgivelsen av Norsk Boktrykkalender.
Foreningen bygde opp og drev et rekonvalesenthjem fra 1899.


== Foreningens formenn ==


== Referanser ==


== Litteratur ==
Niels Jul-Larsen: Den typografiske forenings historie, 23de juli 1872 - 23de juli 1897, Kristiania - Den typografiske forenings forlag, 1898
Niels Jul-Larsen: Den Typografiske forenings historie 1872 - 1922, Kristiania 1922
Trond Hegna: Oslo Typografiske Forening 100 år, Oslo 1972
Tor Are Johansen (red.): FRA BLY TIL bytes, 1997, ISBN 82-993962-0-4
Tor Are Johansen, Torbjørn Eng og Niels E Killi (red.): Guttenberg - Norges første fagforeningsblad, Oslo 2012, ISBN 978-82-993962-1-9
EMate 300

eMate 300 var en PDA designet, produsert og solgt av Apple Computer. PDA-en ble solgt til skoler og var en lavpris laptop, som brukte Newton operativsystem. eMate ble lansert 7. mars 1997 og kostet 799 amerikanske dollar. Produksjonen ble lagt ned sammen med de andre Apple Newton-produktene 27. februar 1998.


== Referanser ==
Knut Kobberstad

Knut Kobberstad (født 11. mai 1910 i Oslo, død 24. november 2000) var en norsk skihopper og senere skoleleder. Han var rektor ved Narvik tekniske skole (fra 1977 Narvik ingeniørhøgskole, Høgskolen i Narvik i perioden 1997-2016, i dag del av UiT Norges Arktiske Universitet) fra 1955 til 1980.
Kobberstad deltok i VM i Oberhof i 1931, der han ble nummer 64 med fall i begge hoppene. I 1930 hoppet han 51 meter og var en av flere som satte bakkerekord i Holmenkollbakken. Mens han var student i perioden 1930–1935, oppnådde han mange gode plasseringer og seire i hopprenn i Mellom-Europa. Som skihopper representerte han Horten Skiklubb, der han også var formann i 1954, og SFK Lyn.
Knut Kobberstad ble uteksaminert som ingeniør i elektrometallurgi ved Technische Hochschule Dresden i 1935 og arbeidet deretter ved Elektrisk Bureau og Aanonsen Fabrikker. Fra 1946 var han overlærer ved Horten tekniske skole. Sommeren 1954 ble han ansatt som rektor ved Narvik yrkesskole og Narvik lærlingeskole. Narvik tekniske skole ble innviet høsten 1955, med Kobberstad som rektor. Han hadde stillingen til han gikk av med pensjon i 1980.
Kobberstad var president i Narvik Rotaryklubb fra 1959 til 1960. Han ble tildelt Narvik kommunes kulturpris i 1995. I 1980 ble han tildelt Kongens fortjenstmedalje i gull. Knut Kobberstad var gift med Elsa Kobberstad, som var stortingsrepresentant for Høyre fra 1981 til 1985.Narvik Skiklubbs hovedarena Kobberstadløypa er oppkalt etter Knut Kobberstad, som begynte å planlegge løypetraseen på 1970-tallet.


== Referanser ==


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 909 og 910, digitalisert av Nasjonalbiblioteket)
Geni: Knut Kobberstad  (1910 - 2000) (besøkt 9. november 2013)
Bjarne Bassøe (red.): Ingeniørmatrikkelen - Norske Sivilingeniører 1901-55 med tillegg. Teknisk Ukeblad, Oslo 1961 (s. 283, digitalisert av Nasjonalbiblioteket)
Narvik tekniske skole, Narvik ingeniørhøgskole, Høgskolen i Narvik 40 år 1955-1995. Høgskolen i Narvik 1995 (s. 10-11, 25 og 29, digitalisert av Nasjonalbiblioteket)
Oslofjordmuseet

Oslofjordmuseet i Vollen i Asker kommune ble åpnet 7. juni 2013 som en avdeling under Akershusmuseet. Museets tema er de sidene ved kystkulturen i Indre Oslofjord som har med friluftslivet og bruken av fritidsbåter å gjøre. Museet har en stor samling av lystbåter og fritidsbåter, og utstillingen blir ofte endret for at publikum skal kunne få se flest mulig av dem.
I tillegg til båtutstillingen har museet utstillingene Seglloftet, En renere fjord, som redegjør for hvordan avløpsvannet (kloakkvatnet) fra områdene omkring Oslofjorden blir behandlet, og Fjord og friluftsliv, med blant annet en robåt-simulator der publikum kan prøve seg på kunsten å ro en båt.


== Eksterne lenker ==
Oslofjordmuseets nettsted
Liste over overflateformasjoner på Callisto

Liste over overflateformasjoner på Callisto er en liste over navngitte geologiske formasjoner på overflaten til Jupiters største måne Callisto.


== Catenae ==
Kraterkjeder på Callisto (catenae) er oppkalt etter elver i norrøn mytologi.


== Kraterere ==


== Faculae ==


== Store ringstrukturer ==
De enorme nedslagsrelaterte ringstrukturene på Callisto er oppkalt etter hjemmene til gudene i nordlige mytologier.


== Se også ==
Liste over kratere på Callisto


== Eksterne lenker ==
(en) Maps of Callisto – kategori av bilder, video eller lyd på Commons 
IAU nomenklatur for Callisto
Myllselva

Myllselva har utspring i østenden av Mylla i Lunner kommune. Elva renner sørøstover ned til nordenden av Harestuvannet. En kilometer nedenfor utløpet, like ved der Myllsveien krysser elva, lå Mylselven Træsliberi i tiden 1888–1932. Stedet kalles i dag Sliperiet.
Lengre ned langs elva var det anlagt et blyverk, som utvant bly fra malmgruver i området. Driften opphørte på slutten av 1700-tallet, men stedet heter fortsatt Blyverket. Dette er opphavet for navnet til musikeren Alf Blyverket med flere.
Elva munner ut i et elvedelta i våtmarksområdet i nordenden av Harestuvannet.


== Referanser ==
Liste over kratere på Callisto

Liste over kratere på Callisto er en liste over de nedslagskraterene på Jupiters største måne Callisto, som har blitt gitt navn. De fleste kratrene er oppkalt etter skikkelser fra norrøn, finsk og enuittisk mytologi. 


== Se også ==
Liste over overflateformasjoner på Callisto


== Eksterne lenker ==
USGS: Callisto nomenclature
USGS: Callisto Nomenclature: Craters
Callisto Crater Database Lunar and Planetary Institute
Sportsåret 1836

Sportsåret 1836 er en oversikt over hendelser, resultater, fødte og avdøde personer med tilknytning til sport i 1836.


== Hendelser ==
4. august - Konkurranser kalt "Olympiska spelen" avholdes i Helsingborg, Sverige ,


=== Boksing ===
James Burke forsøker å prøve lykken i Amerika, og spørsmålet om hvem som innehar den engelske mesterskapstittelen er uklart i ytterligere tre år.


=== Cricket ===
Sussex CCC County Championship .


=== Hestesport ===
Grand National – The Duke


== Fødsler ==
....

14. mai – Wilhelm Steinitz, østerriksk sjakkspiller og den første offisielle verdensmesteren (død 1900)
Andrew Strath, skotsk golfspiller (død 1868)


== Dødsfall ==


== Referanser ==


== Eksterne lenker ==
(en) 1836 in sports – kategori av bilder, video eller lyd på Commons
Nordisk mesterskap i troppsgymnastikk 2013

Nordisk mesterskap i troppsgymnastikk 2013 for senior ble arrangert 9. - 10. november 2013, i Odense Idrætshal i Odense i Danmark. Dette mesterskapet var for klubblag, ikke for landslag. 
Konkurranseformen var TeamGym, slik at det konkurreres sammenlagt i trampett, tumbling og frittstående. Over 400 deltakere fra Norge, Sverige, Danmark Finland og Island konkurrerte i klasser for kvinner, menn og mix.


== Resultater ==


=== Mix ===


=== Kvinner ===


=== Herrer ===


== Referanser ==


== Eksterne lenker ==
Danmarks Gymnastik Forbund - NM TeamGym 2013 (arkivert)
Sport Event Systems - NM 2013, Odense, Denmark, 9 November 2013 Arkivert 9. november 2013 hos Wayback Machine.
Marsupenaeus japonicus

Marsupenaeus japonicus er en av tigerrekene. Den ble tidligere kalt Penaeus japonicus, men regnes nå til en monotypisk slekt.
Hannene kan bli opptil 190 mm lange og hunnene 225 mm. Den lever på bløt bunn i havet på dypde 0–90 m.
Den naturlige utbredelsen omfatter det vestlige indopasifiske området fra Sør-Afrika og Rødehavet til Japan og Sundaøyene. Etter at Suezkanalen åpnet vandret den inn i Middelhavet, der den har etablert seg langs kystene av Levanten, Sør-Tyrkia, Rhodos og Kypros. Her er den innfødte arten Melicertus kerathurus blitt nesten helt fortrengt.
Individer som antakelig kommer fra franske oppdrettsanlegg, er funnet i Det keltiske havet, Den engelske kanal og utenfor Nordvest-Frankrike. Larvene krever en vanntemperatur på minst 24 °C, så arten kan ikke formere seg så langt nord.  
Arten har stor økonomisk betydning i Japan og Filippinene. Det drives både fiske etter ville bestander og oppdrett av arten. I 2011 var den globale fangsten 2 422 tonn og produksjonen i akvakultur 52 903 tonn.


== Litteratur ==
D.T.G. Quigley, D. Herdson og K. Flannery (2013). «Occurrence of the kuruma prawn Marsupenaeus japonicus (Spence Bate, 1888) in the Celtic Sea, English Channel, and North-West France». BioInvasions Records. 2 (1): 51–55. ISSN 2242-1300. doi:10.3391/bir.2013.2.1.09. 


== Eksterne lenker ==
(en) Marsupenaeus japonicus – oversikt og omtale av artene i WORMS-databasen 
(en) Marsupenaeus japonicus i Encyclopedia of Life 
(en) Marsupenaeus japonicus i Global Biodiversity Information Facility 
(en) Marsupenaeus japonicus hos ITIS 
(en) Kategori:Marsupenaeus japonicus – bilder, video eller lyd på Wikimedia Commons 
Marsupenaeus japonicus – detaljert informasjon på Wikispecies 
Penaeus japonicus i FAO FishFinder
Andrej Šeban

Andrej Šeban (født 23. juni 1962 i Bratislava i Tsjekkoslovakia) er en slovakisk jazz-fusion-gitarist, komponist, sanger og musikkprodusent.


== Tidlig karriere ==
Da han var cirka åtte år, hørte han for første gang en elektrisk gitar på besøk hos onklene sine. Det første strengeinstrumentet han fikk var en klassisk gitar av sin far.  Da var han tolv år gammel(rundt år 1975) fikk han sin første elektriske gitar(Jolana Tornado).
Han debuterte som gitarist slutten av 1970-tallet i popgruppa Nervy. 
1980 startet han sammen med vokalisten Marián Greksa Hardrock-bandet Demikát. Senere sammen med Pavol Habera, startet han bandet Tristo hrmených. 1986 har Šeban skrevet musikk til filmen  Slané cukríky . På begynnelsen av 80-tallet spilte han med Richard Müller i popgruppa Banket og samtidig spilte han i bandet Combo med jazz-sanger Peter Lipa. Han dannet progressiv rock-band  Free Faces med  trommeslageren Marcel Buntaj og bassist Oskar Rózsa i 1997. Hans første soloalbum var Bezvetrie fra 2006. 
Šeban startet i 2012 sine egne band, Andrej Šeban Band  (med trommeslager Michal Fedor, bassist Peter Rusňák og keyboardist Daniel Špiner). 
Andrej Šeban samarbeidete med musikere som Pavol Hammel, Pavol Habera, Gábor Presser, Dežo Ursiny, Marián Varga, Richard Müller, Peter Lipa, Marika Gombitová, Robo Grigorov, Jana Kirschner, Jiří Stivín, Gary Husband, Mark og Michael Mondesir, Korben Dallas(band).


== Band og diskografi (utvalg) ==
Nervy
 1977 – 1980 (pop)
Míting
 1978 – 1979 (jazzrock)
Demikát
 1980 – 1983 (hard rock)
Müller – Šeban – PeterajBaal 1989BanketVpred 1990Marika GombitováKam idú ludia  1990Dežo UrsinyTen istý tanec 1992Dežo UrsinyPríbeh 1994Peter LipaNaspät na stromy 1995Gábor PresserCsak Dalok 1995PPFPPF 1996Richard MüllerLSD 1996Collegium Musicum'97 1997Free Faces'Almost True Story 1997Free Faces'La Belle Epoque 2000Andrej Šeban som bandlederBezvetrie,  2006
Sklony,  2008
Časozber,  2011


== Referanser ==


== Eksterne lenker ==
Offisielt nettsted 
(en) Andrej Šeban – kategori av bilder, video eller lyd på Commons 
(en) Andrej Šeban på Internet Movie Database 
(en) Andrej Šeban på Discogs 
(en) Andrej Šeban på MusicBrainz 
(en) Andrej Šeban på Songkick 
(en) Andrej Šeban på Last.fm 
(en) Andrej Šeban på Last.fm 
(en) Andrej Šeban på AllMusic 
Andrej Šeban på Facebook 
Andrej Šeban på Myspace
Mona B. Riise

Mona Belle Riise (født 24. juni 1972) er journalist og programleder på TV og radio. Riise er utdannet fra Universitetet i Oslo, med grunnfag i litteratur, medier og kommunikasjon, samt mellomfag i statsvitenskap. 
Riise startet sin karriere som researcher i Anne Lindmos radioprogram «Mamarazzi», på NRK P3,  før hun ble reporter og programleder for popkulturprogrammet «Pullover» på samme kanal.
Hun tok etter hvert over programlederrollen i musikkprogrammet  Lydverket, som gikk på både radio og TV, samt ble holdt som liveshow på festivalescener landet rundt. I en lang periode ledet hun også «P3 Sessions»: radiokonserter landet rundt med både norske og internasjonale store artister. 
Riise er også kjent for publikum som «stemmen fra Hollywood», da hun har bodd og arbeidet seks år i California, og der dekket kultur for norske medier, og intervjuet skuespillere, regissører, musikere og forfattere. Hun har intervjuet Johnny Depp, Pharell, Angelina Jolie, Cate Blanchett, Julia Roberts, Quentin Tarantino, Dolly Parton, Clint Eastwood, Kanye West, George Clooney og mange flere. 
Riise har også dekket og rapportert direkte fra den røde løperen under Oscar-utdelingen flere år, samt Grammy Awards, på NRK TV/Radio. Siden 2012 har hun vært en av ekspertene i NRKs lørdagsunderholdning Stjernekamp. I januar 2015 ledet hun  Spellemannprisen 2014 sammen med Jenny Skavlan.


== Eksterne lenker ==
(en) Mona B. Riise – kategori av bilder, video eller lyd på Commons 
(en) Mona B. Riise på Internet Movie Database 
(no) Mona B. Riise hos Filmfront 
(no) Mona B. Riise på journalisten.no
(no) Mona B. Riise hos Heartbeat management
Ela (elv)

Ela er en liten elv med utspring i nordenden av Elvannet nær grensa mellom Nittedal og Oslo kommuner. Elva renner nordøstover, og etter samløp med andre bekker nedenfor Bakken, renner elva rolig gjennom et område med rik sumpskog. Elva munner ut i Hakadalselva ved Elnes.


== Se også ==
Liste over elver i Akershus


== Referanser ==
Barbara Palvin

Barbara Palvin (født 8. oktober 1993 i Budapest) er en ungarsk modell og skuespiller.
Hun har blant annet hatt en rolle i filmen Hercules: The Thracian Wars.


== Referanser ==


== Eksterne lenker ==
(en) Barbara Palvin – kategori av bilder, video eller lyd på Commons 
(en) Barbara Palvin på Internet Movie Database 
(fr) Barbara Palvin på Allociné 
(en) Barbara Palvin på AllMovie 
(en) Barbara Palvin hos The Movie Database
EM i troppsgymnastikk 2012

Europamesterskapet i troppsgymnastikk 2012 ble arrangert 17. - 20. oktober 2012, i NRGi Arena i Aarhus i Danmark. Dette mesterskapet er for landslag, ikke for klubblag.
Konkurranseformen var TeamGym, slik at det konkurreres sammenlagt i frittstående, tumbling og trampett.


== Resultater, senior ==


=== Mix ===


=== Kvinner ===


=== Herrer ===


== Resultater, junior ==


=== Mix ===


=== Kvinner ===


=== Herrer ===


== Eksterne lenker ==
Sport Event Systems - TeamGym European Championship 2012, NRGi Arena, Aarhus, October 17-20th 2012
Litopenaeus vannamei

Litopenaeus vannamei er en stor reke som selges frossen i Europa og Nord-Amerika. Den ble tidligere kalt Penaeus vannamei.
Den kan bli opptil 230 mm lang. Den lever på bløt bunn i havet på dypde 0–72 m. Unge eksemplarer vandrer opp i elvemunninger. I vill tilstand omfatter utbredelsen den amerikanske stillehavskysten fra Sonora i Mexico til Tumbes i Peru i områder der vanntemperaturen er over 20 °C hele året.
Arten har lenge hatt stor økonomisk betydning i Mexico og Sør-Amerika. Det drives både fiske etter ville bestander og oppdrett av arten. I Asia har oppdrett av denne arten hatt en voldsom vekst etter 2000. I både Kina og Thailand er produksjonen av Litopenaeus vannamei nå større enn produksjonen av den innfødte Penaeus monodon. I 2011 var den globale fangsten 3 072 tonn og produksjonen i akvakultur 2 877 542 tonn.


== Eksterne lenker ==
(en) Litopenaeus vannamei – oversikt og omtale av artene i WORMS-databasen 
(en) Litopenaeus vannamei i Encyclopedia of Life 
(en) Litopenaeus vannamei i Global Biodiversity Information Facility 
(en) Litopenaeus vannamei hos ITIS 
(en) Kategori:Litopenaeus vannamei – bilder, video eller lyd på Wikimedia Commons 
(en) Litopenaeus vannamei – galleri av bilder, video eller lyd på Wikimedia Commons 
Penaeus vannamei i FAO FishFinder
Cultured Aquatic Species Information Programme – Penaeus vannamei FAO, besøkt 9. november 2013.
Bogtrykkerforeningen af 1849

Bogtrykkerforeningen af 1849 var en forening for typografsvenner i Christiania. Foreningen kan regnes som Norges første fagforening. Stiftelsesdato er ikke kjent utover årstallet 1849.
I styret for foreningen satt Chr. Grøndahl jr., F. Jensen, Nils Fredrik Axelsen, H.J. Jensen og L. Johnsen. I en notis i Morgenbladet den 29. januar 1850 henvendte de seg til forleggere og utgivere og ba om å få tilsendt eksemplarer av bøker og tidsskrifter til foreningens bibliotek.
Boktrykkerforeningen af 1849 var drivkraften for å få i stand en tariffavtale for typografene i Christiania i 1851. Foreningen stod bak en revisjon av denne tariffavtalen i 1855.
Bogtrykkerforeningen af 1849 reviderte sine lover (vedtekter) i 1861 og fikk nye folk inn i styret. Foreningen forsvant en gang rundt midten av 1860-årene.
Tariffavtalen som foreningen fikk i stand i 1855 ble tatt opp til revisjon i 1871/72 og var den direkte årsak til at Den Typografiske Forening ble stiftet i 1872. Den reviderte tariffavtalen ble inngått 1. mars 1873.


== Litteratur ==
Tor Are Johansen, Torbjørn Eng og Niels E Killi (red.): Guttenberg - Norges første fagforeningsblad, Oslo 2012, ISBN 978-82-993962-1-9
Arne Ording: Norsk Centralforening for Boktrykkere 1882 - 1932, Oslo 1932
Jakob de Rytter Kielland

Jakob de Rytter Kielland (født 19. mars 1909 i Oslo, død 9. januar 1982) var en norsk idrettsleder, skihopper og alpinist. Han var generalsekretær i Det internasjonale skiforbundet (FIS) fra 1938 til 1949. Han var også styremedlem i Norges Rytterforbund i årene 1950-55.
Kielland deltok i ski-VM i Lahtis i 1938, der han ble nummer 35 i hopp. Han representerte IF Ready og IL Heming. Kielland var interessert i bygging av hoppbakker og hadde artikler om temaet i flere bøker.Jakob de Rytter Kielland var utdannet maskiningeniør fra Eidgenössische Technische Hochschule Zürich i 1932. Fra 1935 var han driftsingeniør ved Oslo Sporveier og fra 1948 overingeniør ved AS Norsk Jernverk, deretter disponent ved AS Industrimateriell i Oslo.


== Referanser ==


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 489, digitalisert av Nasjonalbiblioteket)
Rootsweb: Jacob de Rytter Kielland (besøkt 9. november 2013)
Bjarne Bassøe (red.): Ingeniørmatrikkelen - Norske Sivilingeniører 1901-55 med tillegg. Teknisk Ukeblad, Oslo 1961 (s. 267, digitalisert av Nasjonalbiblioteket)
Nordisk mesterskap i troppsgymnastikk for junior 2012

Nordisk mesterskap i troppsgymnastikk for junior 2012 ble arrangert 21. april 2012, i Halmstad i Sverige. Dette mesterskapet er for klubblag, ikke for landslag. 
Konkurranseformen var TeamGym, slik at det konkurreres sammenlagt i frittstående, tumbling og trampett.


== Resultater ==


=== Mix ===


=== Kvinner ===


=== Herrer ===


== Eksterne lenker ==
Norges Gymnastikk og Turnforbund - Nordisk mesterskap TeamGym junior 21.04., Halmstad SVE
DGF - TeamGym - Junior NM TeamGym 2012 - 21/4-2012 - Halmstad, Sverige